Kutilmaganda sut solingan choy organizmga salbiy ta’sir ko‘rsatishi aniqlandi, shu sababdan ayniqsa ayollar undan o‘zlarini tiyishlari lozim. Amerika Qo‘shma Shtatlari olimlari choy va sut tarkibidagi foydali moddalar ular aralashtirilganda o‘zaro birikib, organizm o‘zlashtirishi qiyin bo‘lgan birikmalarga aylanishini isbotlashdi, deya xabar bermoqda argumenti.ru. Olimlarning fikricha, sut va choyni alohida vaqtlarda iste’mol qilish lozim, shunda vujudimiz uchun zarur vitamin va minerallar ko‘proq o‘zlashtiriladi. Dunyo olimlari bir ovozdan har ikki mahsulotning foydali jihatlari bisyor ekanini tasdiqlashgan. Ayniqsa, turli saraton kasalliklarining oldini olish, ozishda choy va sutning o‘rni beqiyos.